
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, precum și ale Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, Spitalul Municipal Brad, prin adresa nr. 10178/05.12.2023, înregistrată la Primăria Municipiului Brad sub nr. 54816/05.12.2023, a solicitat Consiliului Local al Municipiului Brad aprobarea Organigramei și a Statului de funcții și, implicit, abrogarea Hotărârii Consiliului Local nr. 79/2023, întrucât au intervenit o serie de modificări, astfel:
- transformarea postului de asistent medical principal studii postliceale, gradația 5, din cadrul Compartimentului ATI, de la poziția 107, a Statului de funcții, într-un post de asistent medical principal studii superioare, gradația 5, la aceeași poziție a noului Stat de funcții în cadrul aceluiași compartiment (conform Adeverinţei nr. 21192/172/18.09.2023  privind finalizarea studiilor superioare și în baza prevederilor art. 207 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare);
- transformarea postului de medic specialist coordonator compartiment, gradaţia 3, din cadrul Compartimentului Boli Infecţioase, de la poziţia 161 a Statului de funcţii, într-un post de medic primar coordonator compartiment, gradaţia 3, la aceeaşi poziţie a noului Stat de funcţii în cadrul aceluiaşi compartiment (conform Certificatului de medic primar, nr. 23905/09.02.2023, în baza Ordinului nr. 1.470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar);
- transformarea postului vacant de medic specialist urologie din cadrul Secției Chirurgie Generală, într-un post de medic specialist oftalmologie în cadrul Cabinetului de oftalmologie, poziția 292 în cadrul noului Stat de funcții;
- transformarea posturilor vacante de asistent medical principal, norma ½ și asistent medical, norma ½ din cadrul Compartimentului de Recuperare Medicină Fizică si Balneologie, într-un post de asistent medical, norma întreagă, în cadrul aceluiași compartiment la poziția 57 a noului Stat de funcții; 
- transformarea posturilor vacante de medic primar ATI, normă ½ și medic specialist ATI, normă ½, din cadrul Compartimentului ATI într-un post de medic specialist ATI normă întreagă, în cadrul aceluiași compartiment la poziția 104 a noului Stat de funcții;
- transformarea posturilor vacante de asistent medical principal, normă ½ și asistent medical principal, normă ½ într-un post de asistent medical normă întreagă în cadrul Cabinetului de Reumatologie la poziția 304 a noului Stat de funcții; 
- transformarea postului vacant de psiholog, studii superioare, într-un post de medic specialist psihiatru, studii superioare în cadrul Cabinetului de Psihiatrie, normă întreagă la poziția 301 a noului Stat de funcții;
- transformarea postului vacant de medic primar, specialitatea pediatrie, studii superioare, din cadrul Compartimentului Obstetrică - Ginecologie, de la poziția 114 a Statului de funcții, într-un post de medic specialist, specialitatea obstetrică-ginecologie, studii superioare, la aceeași poziție a noului Stat de funcții în cadrul aceluiași compartiment.
      În conformitate cu prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung s-a impus modificarea Statului de funcţii şi a Organigramei și desfiinţarea posturilor vacante care nu fac parte din cadrul personalului medico-sanitar și auxiliar sanitar, dup cum urmează:
                - desființarea funcției publice de șef birou din cadrul Biroului Financiar-Contabil, acesta transformându-se într-un post de economist IA, gradația 5, în cadrul Compartimentului Financiar-Contabil a noului Stat de funcții şi a Organigramei, conform prevederilor art. XVIII  alin. (1), alin. (2), alin. (3) și alin. (4) din Legea nr. 296/2023;
      - desființarea Biroului Aprovizionare și Transport, Administrativ, a Biroului Resurse Umane, Normare, Organizare, Salarizare, respectiv a Biroului Financiar - Contabilitate și transformarea acestora în Compartiment Aprovizionare și Transport - Administrativ, Compartiment Resurse Umane, Normare, Organizare, Salarizare, respectiv Compartiment Financiar – Contabilitate în cadrul noului Stat de funcții, conform prevederilor art. XVIII alin. (3) din Legea nr. 296/2023;
       - desființarea postului vacant de economist II, studii superioare, din cadrul Compartimentului Aprovizionare și Transport, Administrativ, conform prevederilor art. XVII alin. (1) din Legea nr. 296/27.10.2023;
       - desfiinţarea postului vacant de muncitor I zidar, din cadrul Atelierului de reparații şi întreţinere, conformprevederilor art. XVII alin. (1) din Legea nr. 296/27.10.2023.
În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local nr. 79/2023.
În susţinerea proiectului de hotărâre invoc prevederile art. 180 alin. 1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, art. 4 alin. 1 din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinul Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinul Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  1071/2021 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. 1 și alin. 2, art. 41 alin. 3 lit. f din Legea nr. 53/2003 – Codul Muncii, republicată, cu modificările şi completările ulterioare, ale Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale art. 129 alin. 1, alin. 2 lit. a și alin. 3 lit. c din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

